
Prin H.C.L. nr. 22/23.07.1996 s-a aprobat contractul de concesionare a terenurilor aflate în administrarea Consiliului Local al Municipiului Timişoara pentru garajele legal construite.

Prin H.C.L. nr. 208/13.07.1999 s-a aprobat contractul de concesionare a terenurilor aflate în administrarea Consiliului Local al municipiului Timişoara şi adjudecate prin licitaţie publică, pentru construirea de garaje.

În baza celor două hotărâri de consiliul local s-au încheiat cca. 8.000 de contracte de concesionare a terenurilor pentru construirea de garaje.


Conform clauzelor contractuale perioada pentru care s-au încheiat aceste contracte este de 5 ani cu posibilitate de prelungire la cererea concesionarului. ( art. 9 şi respectiv art.10 din contracte). 

În prezent suntem în situaţia expirării şi acestei perioade, la Biroul Licitaţii fiind depuse solicitări de prelungire a acestor contracte.

Pentru o analiză completă a situaţiei existente facem următoarele precizări:

· Concesionarea bunurilor aparţinând proprietăţii publice ori private a statului, judetului, oraşului se face in conformitate cu prevederile:

1.L 219/98privind regimul concesiunilor
2.H.G. nr. 216/99 pentru aprobarea Normelor metodologice  cadru de aplicare a L 219/98
3. L50/1991privind autorizarea executării lucrărilor de construcţii, republicată
5.Ordinul nr.1943/2001 al ministerului lucrărilor publice transporturilor si locuinţei pentru aprobarea Normelor metodologice de aplicare a legii nr. 50/91 modificata 
· Durata concesionării propusă de către Direcţia de Urbanism a fost de 5 ani, propunere motivată prin necesitatea actualizării programelor  şi a acţiunilor de dezvoltare la o perioadă de 5-10 ani. Totodată garajele au fost considerate construcţii provizorii, incluse in categoria dependinţelor şi a anexelor gospodăreşti ;
Având in vedere   cele  menţionate mai sus şi faptul că prelungirea contractelor de concesiune existente nu se poate realiza întrucât prevederile art.30 alin.3 din Legea nr.219/1998 au fost aplicate deja supunem atenţiei Comisiilor de specialitate ale Consiliului Local  următoarele propuneri:

1. Încheierea de noi contracte de concesiune pe o perioadă de 5 ani,  din următoarele considerente:

· Legea nr. 219/1998 reglementează şi organizează regimul de concesionare pentru bunurile proprietate publică ori privată a statului, judeţului, oraşului sau comunei ( art.1 alin (1) din Legea nr.219/1998);
· Potrivit Legii nr.219/1998, concesionarea se face prin licitaţie publică,  fapt care a fost respectat prin licitaţiile organizate de-a lungul anilor şi în baza cărora s-au încheiat contracte de concesiune;

· În prezent există un număr de aproximativ 8.000 contracte de concesiune, încheiate fie prin legalizarea construcţiilor fie în baza licitaţiilor;

· Pentru încheierea unor noi contracte de concesionare nu se poate aplica procedura licitaţiei din următoarele considerente:

· Terenurile în discuţie sint ocupate de construcţii edificate în baza unor autorizaţii de construcţie;

· Majoritatea garajelor este construită în baterii de cca.20 bucati, acest lucru determinând imposibilitatea demolării unui garaj ( el nu este o structură singulară) aici având importanţă şi materialele folosite la construcţia lor ( cărămidă, beton);
· Direcţia de Urbanism respectiv Serviciul Juridic propun o perioadă de concesionare de 5 ani, în aceleaşi condiţii ;

· Considerăm că o perioadă de 5 ani de concesionare nu împiedică realizarea actualizării programelor şi acţiunilor de dezvoltare urbanistică ( contractual având clauză la Cap.X art.14 pct.2) iar în ceea ce priveşte încheierea contractelor de concesiune în aceleaşi condiţii acest lucru nu se poate realiza întrucât legislaţia în vigoare a suferit modificări;
· Concesionarea se face în baza unui contract prin care concedentul transmite pentru o perioadă determinată, de cel mult 49 ani, concesionarului dreptul şi obligaţia de a exploata un bun, în cazul de faţă o suprafaţă de teren; (art.1 alin(2) din Legea nr.219/1998);
· Contractul de concesiune  va fi încheiat pentru o durată ce nu va putea depăşi 49 de ani. Durata concesiunii se stabileşte în funcţie de perioada de amortizare a investiţiilor ce urmează să se realizeze de către concedent; (art.30 alin (1) din Legea nr.219/1998);
· În cazul construirii de garaje , întrucât scopul final pentru care se edifică construcţia nu este cu caracter lucrativ, pentru stabilirea duratei concesiunii , nu se poate folosi criteriul privind amortizarea investiţiei.
· Contractul de concesiune poate fi prelungit pentru  o perioadă egală cu cel mult jumătate din durata sa iniţială, prin simplul acord de voinţă al părţilor; (art.30 alin (3) din Legea nr.219/1998);
· O perioadă stabilită de 5 ani ar însemna automat o singură prelungire a contractului la expirarea primului termen de 2, 5 ani. 
· La expirarea termenului de concesiune, concesionarul este obligat să restituie, în deplină proprietate, liber de orice sarcină, bunul concesionat, inclusiv investiţiile realizate. În contractul de concesiune trebuie precizate, în mod distinct, categoriile de bunuri precum şi repartiţia acestora la încetarea, din orice cauză a concesiunii; ( art.29 alin (1) şi (2) din Legea nr.219/1998)
· În prezent în contractul de concesiune nu sunt specificate aceste categorii de bunuri  precum şi repartiţia lor, la încetarea din orice cauză a concesiunii.
2. Aprobarea modelelor cadru pentru contractele de concesionare a terenurilor aflate în administrarea Consiliului Local, pentru garajele legal construite ( Anexa nr.1) şi pentru cele adjudecate prin licitaţie publică ( Anexa nr.2).
	                VICEPRIMAR,
              ADRIAN ORZA

           DIRECTOR DIR.URBANISM,
            ARH. RADU RADOSLAV

	 DIRECTOR

EC. NICUŞOR  C-TIN  MIUŢ
SEF BIROU

EC. CRISTINA SCUTARIU
ŞEF SERVICIUL JURIDIC,

JR. MIRELA LASUSCHEVICI

REFERENT DE SPECIALITATE

SING. LUCIA FRENTESCU


